LUCRĂRILE CONTABILE PRIVIND ÎNCHIDEREA EXERCIȚIULUI FINANCIAR 

[bookmark: _Hlk136385984]1. INVENTARIEREA. CONTABILITATEA OPERAȚIUNILOR DE REGULARIZARE PRIVIND DIFERENȚELE DE INVENTAR

EXEMPLUL 1: COMPENSAREA PLUSURILOR CU MINUSURILE ÎN CAZUL STOCURILOR

Societatea GOOSE plătitoare de impozit pe profit și înregistrată în scop de TVA a efectuat la sfârșitul anului N inventarierea unui depozit de mărfuri. Dispuneți de următoarele informații:

	Sortiment marfă
	Preț unitar (lei/kg)
	Stoc scriptic (Ss) (kg)
	Stoc faptic (Sf) (kg) - cântărit

	S1
	100
	50
	58

	S2
	110
	60
	50

	S3
	90
	40
	38

	S4
	95
	50
	53

	S5
	115
	55
	47



Minusul necompensat, dacă există, se impută gestionarului la prețul de 120 lei/kg.

Se cere:
1. Precizați cum se efectuează compensarea plusurilor cu minusurile la inventar;
2. Precizați care este valoarea minusului necompensat;
3. Precizați suma totală de imputat gestionarului;
4. Contabilizați operațiunile de compensare;
5. Contabilizați lipsa în gestiune și imputarea sumei gestionarului;
6. Ce înregistrare contabilă ar trebui efectuată legat de TVA?

EXEMPLUL 2: DIFERENȚELE DE INVENTAR – PLUSURI FIZICE DE IMOBILIZĂRI CORPORALE 

Societatea BOLOSARO a efectuat inventarierea cu ocazia închiderii exercițiului financiar anul N. Comisia de inventariere a solicitat înregistrarea în evidențele contabile a unui echipament identificat fizic, dar neînregistrat în contabilitate, prin recunoașterea unei valori de piață de 10.000 lei și o durată rămasă de utilizare de 2 ani. Metoda de amortizare aleasă conform politicilor contabile ale firmei este cea liniară.

Se cere:
1. Precizați ce înregistrare contabilă se efectuează la inventarierea anului N;
2. Ce înregistrări contabile trebuie efectuate începând cu luna ianuarie anul N+1?
3. Ce impact fiscal va avea tranzacția începând cu luna ianuarie anul N+1?

EXEMPLUL 3: CASAREA IMOBILIZĂRILOR CORPORALE

Societatea RAVA plătitoare de impozit pe profit și înregistrată în scop de TVA a efectuat inventarierea cu ocazia închiderii exercițiului financiar al anului N. În urma determinării stării fizice a echipamentelor, comisia de inventariere a constatat degradarea fizică totală a unui echipament cu valoarea contabilă de intrare de 15.000 lei, pentru care amortizarea cumulată înregistrată a fost de 4.000 lei. Pentru că degradarea este ireversibilă, comisia de inventariere a propus casarea acestuia și scoaterea din evidențele contabile ale societății. Din casare au rezultat componente care au fost evaluate de către o comisie tehnică formată la nivelul firmei la valoarea de 3.000 lei. Componentele rezultate din casare au fost deșeuri metalice feroase care au fost vândute unei unități colectoare de deșeuri care este înregistrată în scop de TVA.

Se cere:
1. Cum se contabilizează scoaterea din evidență a echipamentului casat?
2. Cum se contabilizează componentele rezultate din casare?
3. Cum se contabilizează vânzarea deșeurilor reciclabile? Cum va emite societatea RAVA factura de vânzare?
4. Contabilizați încasarea contravalorii deșeurilor reciclabile vândute;
5. Care este impactul fiscal al tranzacției legate de casarea imobilizărilor corporale?
[bookmark: _Hlk136383231][bookmark: _Hlk136382150]
EXEMPLUL 4: DIFERENȚELE DE INVENTAR – MINUSURI FIZICE NEIMPUTABILE

Cazul 1: Societatea FROG plătitoare de impozit pe profit și înregistrată în scop de TVA a efectuat inventarierea cu ocazia închiderii exercițiului financiar al anului N. Cu această ocazie s-a constatat dispariţia unui stoc de materii prime costul de achiziție al acestora fiind de 15.000 lei. Stocurile de materii prime nu fuseseră asigurate de firma FROG.  În urma cercetărilor efectuate organele de poliţie nu au emis dovada furtului. FROG a considerat lipsa neimputabilă. 
Cazul 2: Societatea FROG plătitoare de impozit pe profit și înregistrată în scop de TVA a efectuat inventarierea cu ocazia închiderii exercițiului financiar al anului N. Cu această ocazie s-a constatat dispariţia unui stoc de materii prime costul de achiziție al acestora fiind de 15.000 lei. Stocurile de materii prime au fost asigurate, astfel că societatea de asigurare a acordat despăgubiri firmei FROG în valoare de 18.000 lei. În urma cercetărilor efectuate organele de poliţie au emis dovada prin care s-a constatat furtul stocului de materii prime. FROG a considerat lipsa neimputabilă. 

Se cere: precizați înregistrările contabile care se efectuează la inventariere în cele două cazuri și impactul fiscal al tranzacțiilor.

EXEMPLUL 5: PERISABILITĂȚI

Societatea BALOO a achiziționat, de la o persoană juridică înregistrată în scop de TVA, în luna decembrie anul N, 2.000 tone roșii cu scop de revânzare la costul de achiziție de 5 lei/kg. Roșiile au fost depozitate în lădițe. Firma BALOO, plătitoare de impozit pe profit și înregistrată în scop de TVA a efectuat inventarierea cu ocazia închiderii exercițiului financiar anul N, ocazie cu care a constatat că roșiile cântăresc 1.970.000 kg. Pentru lipsă firma a întocmit  un referat în vederea trecerii acesteia la perisabilități ca urmare a diminuării cantității de roșii în urma uscării lor naturale. Limita maximă a perisabilităților acceptată de lege la depozitarea legumelor proaspete este de 0,7%. (HG 831/2004).

Se cere: precizați înregistrările contabile care se efectuează la inventariere și impactul fiscal al tranzacției.


2. INVENTARIEREA. CONTABILITATEA OPERAȚIUNILOR DE REGULARIZARE PRIVIND AJUSTĂRILE PENTRU DEPRECIERE

[bookmark: _Hlk133176025]EXEMPLUL 6:  Firma RALF a achiziționat pe data de 09.05.N, 1.000 de acțiuni ale firmei JESSIE plătind 100 lei/acțiune. 
Cazul 1: RALF a clasificat acțiunile ca fiind investiții financiare pe termen lung. 
Varianta 1: La sfârșitul anului N valoarea de inventar a unei acțiuni stabilită de comisia de inventariere este 110 lei/acțiune;
Varianta 2: La sfârșitul anului N valoarea de inventar a unei acțiuni stabilită de comisia de inventariere este 90 lei/acțiune;

[bookmark: _Hlk133176138]Cazul 2: RALF a achiziționat acțiunile cu intenția de a le revinde în cel mai scurt timp în vederea obținerii unui profit din această tranzacție, acțiunile firmei JESSIE nefiind cotate la busra de valori. 
Varianta 1: La sfârșitul anului N valoarea de inventar a unei acțiuni stabilită de comisia de inventariere este 110 lei/acțiune;
Varianta 2: La sfârșitul anului N valoarea de inventar a unei acțiuni stabilită de comisia de inventariere este 90 lei/acțiune;

Cazul 3: RALF a achiziționat acțiunile cu intenția de a le revinde în cel mai scurt timp în vederea obținerii unui profit din această tranzacție, acțiunile firmei JESSIE fiind cotate la busra de valori.  
Varianta 1: La sfârșitul anului N cursul bursier al unei acțiuni este 110 lei/acțiune;
Varianta 2: La sfârșitul anului N cursul bursier al unei acțiuni este 90 lei/acțiune.

Se cere: Precizați ce înregistrări contabile se efectuează la 31.12.N în toate cazurile prezentate mai sus.
EXEMPLUL 7: Situație creanțe incerte client C1 persoană juridică: La 31.12.N: Creanța este în valoare totală de 12.100 lei, TVA 21% și îndeplinește următoarele condiții: este neîncasată într-o perioadă care depășește 270 de zile de la data scadenței; nu este garantată de altă persoană; este datorată de o persoană care nu este afiliată. Probabilitatea de neîncasare este 100%. Firma este plătitoare de impozit pe profit.

Se cere:
a)Precizați ce înregistrări contabile se efectuează la sfârșitul anului N.
b) Precizați care este impactul fiscal al tranzacțiilor.

EXEMPLUL 8: Situație creanțe incerte client C2 persoană juridică: La 31.12.N: Creanța este în valoare totală de 12.100 lei, TVA 21% și îndeplinește următoarele condiții: este neîncasată într-o perioadă care depășește 270 de zile de la data scadenței; nu este garantată de altă persoană; este datorată de o persoană afiliată. Probabilitatea de neîncasare este 100%. Firma este plătitoare de impozit pe profit. În continuare presupunem că la data de 31.12.N+1 clientul este dizolvat.

Se cere:
a)Precizați ce înregistrări contabile se efectuează la sfârșitul anului N și impactul fiscal al acestora.
b) Precizați ce înregistrări contabile se efectuează la sfârșitul anului N+1 și impactul fiscal al acestora.

EXEMPLUL 9: Situație creanțe incerte client C3 persoană juridică: La data de 31.12.N: Creanța este în valoare totală de 24.200 lei, TVA 21% și îndeplinește următoarele condiții: este neîncasată într-o perioadă care NU depășește 270 de zile de la data scadenței; nu este garantată de altă persoană; este datorată de o persoană care nu este afiliată. Probabilitatea de neîncasare este 100%. Firma este plătitoare de impozit pe profit. La data de 31.12.N+1 se constată că pentru C3 a fost declarată procedura de deschidere a falimentului. În anul N+3 procedura de faliment a fost închisă pe baza hotărârii judecătorești.

Se cere:
a)Precizați ce înregistrări contabile se efectuează la sfârșitul anului N și impactul fiscal al acestora.
b) Precizați ce înregistrări contabile se efectuează la sfârșitul anului N+1 și impactul fiscal al acestora.
c) Precizați ce înregistrări contabile se efectuează la începutul anului N+2 și impactul fiscal al acestora.
d) Precizați ce înregistrări contabile se efectuează în anul N+3 și impactul fiscal al acestora.



EXEMPLUL 10: Situație creanțe incerte client C4 persoană fizică: La 31.12.N: Creanța este în valoare totală de 1.089 lei, TVA 21% și îndeplinește următoarele condiții: neîncasată într-o perioadă care depășește un an de zile de la data scadenței; datorată de o persoană fizică care nu este afiliată și pentru recuperarea acesteia au fost luate măsuri comerciale. Probabilitatea de neîncasare este 100%. Firma este plătitoare de impozit pe profit.

Se cere:
a)Precizați ce înregistrări contabile se efectuează la sfârșitul anului N și impactul fiscal al acestora.
b) Precizați ce înregistrări contabile se efectuează la începutul anului N+1 și impactul fiscal al acestora.

EXEMPLUL 11: Situație creanțe incerte client C5 persoană fizică : La 31.12.N: Creanța este în valoare totală de 1.694 lei TVA 21% și îndeplinește următoarele condiții: neîncasată într-o perioadă care depășește un an de zile de la data scadenței; datorată de o persoană fizică care nu este afiliată și pentru recuperarea acesteia au fost întreprinse proceduri judiciare. Probabilitatea de neîncasare este 100%. La data de 31.12.N+1: pentru clientul C5 a fost deschisă procedura de insolvență.

Se cere:
a)Precizați ce înregistrări contabile se efectuează la sfârșitul anului N și impactul fiscal al acestora.
b) Precizați ce înregistrări contabile se efectuează la sfârșitul anului N+1 și impactul fiscal al acestora.
c) Precizați ce înregistrări contabile se efectuează la începutul anului N+2 și impactul fiscal al acestora.


3. INVENTARIEREA. CONTABILITATEA OPERAȚIUNILOR DE REGULARIZARE PRIVIND PROVIZIOANELE, ACTIVELE ȘI DATORIILE CONTINGENTE

EXEMPLUL 12: COFEE BREACK este o societate comercială care fabrică și vinde cafetiere, oferind garanţie timp de un an la produsele vândute. Prin contractul de vânzare-cumpărare și implicit în baza certificatului de garanție acordat,  COFEE BREACK se angajează să remedieze eventualele defecțiuni care pot apărea în această perioadă. Experiența anilor precedenți demonstrează că 40% dintre cafetierele vândute au necesitat mici reparații. 
Se cere: analizați dacă sunt îndeplinite sau nu condițiile de constituire a unui provizion.

EXEMPLUL 13: COFEE BREACK este o societate comercială care fabrică și vinde cafetiere, oferind garanţie timp de un an la produsele vândute. Prin contractul de vânzare-cumpărare și implicit în baza certificatului de garanție acordat,  COFEE BREACK se angajează să remedieze eventualele defecțiuni care pot apărea în această perioadă. Experiența anilor precedenți demonstrează că doar o singură cafetieră dintre cele vândute a necesitat mici reparații.
Se cere: analizați dacă sunt îndeplinite sau nu condițiile de constituire a unui provizion.

EXEMPLUL 14: COFEE BREACK este o societate comercială care fabrică și vinde cafetiere, oferind garanţie timp de un an la produsele vândute. Prin contractul de vânzare-cumpărare și implicit în baza certificatului de garanție acordat,  COFEE BREACK se angajează să remedieze eventualele defecțiuni care pot apărea în această perioadă. Experiența anilor precedenți demonstrează că niciodată nicio cafetieră nu s-a defectat în perioada de garanție.

Se cere: analizați dacă sunt îndeplinite sau nu condițiile de constituire a unui provizion.


[bookmark: _Hlk227426285]EXEMPLUL 15: PROVIZIOANE PENTRU LITIGII:  RED CAR este o societate comercială care fabrică și vinde autoturisme. La începutul anului N, RED CAR a vândut un lot de autoturisme firmei de taximetrie YOUR DRIVER. Întrucât airbag-ul unei mașini nu s-a deschis în urma unui accident violent, în cursul anului N, RED CAR este dată în judecată de către clientul său care solicită plata unor despăgubiri în valoare de 60.000 de lei. Avocatul firmei RED CAR consideră, în baza jurisprudenței căutate, că probabil procesul va fi pierdut și că suma probabil a fi stabilită drept despăgubire de către judecător este de 40.000 lei. În cursul anului N+1 se desfășoară în continuare procesul, dar nu este emisă nicio sentință definitivă. La sfârșitul anului N+1, noile informații obținute ca urmare a derulării procesului din cursul anului conduc la reevaluarea sumei probabile a fi pierdute până la valoarea de 52.000 lei. În continuare luăm în considerare ipoteza potrivit căreia în cursul anului N+2 se decide prin sentință judecătorească definitivă plata unei despăgubiri în valoare de 35.000 lei și a unor cheltuieli de judecată în valoare de 10.000 lei.

Se cere:
a) Precizați ce înregistrări contabile trebuie să efectueze firma RED CAR la inventarierea anului N; dar la inventarierea anului N+1?
b) Precizați ce înregistrări contabile trebuie să efectueze firma RED CAR în anul N+2.

EXEMPLUL 16: PROVIZIOANE PENTRU GARANȚII ACORDATE CLIENȚILOR: Societatea XINTIA, specializată în fabricarea de electrocasnice, produce cuptoare electrice de aragaz, pe care i le vinde magazinului XIMENA. XINTIA oferă garanţie la produsele vândute. Astfel, prin contractul de vânzare, aceasta se angajează să remedieze, prin reparare sau înlocuire, produsele la care apar defecte de fabricaţie timp de 3 ani de la data vânzării.
Pentru sfârşitul anului N se cunosc următoarele informații în contabilitatea societății XINTIA: pe baza experienţei anterioare privind magazinul XIMENA se consideră că este probabil ca în perioada de garanţie să existe din partea cumpărătorilor unele solicitări de reparare sau de înlocuire a produselor. Astfel, estimările furnizează următoarele date: 60% dintre produsele vândute nu vor înregistra defecte, 30% vor înregistra defecte minore, iar 10%, defecte majore. Dacă pentru toate produsele vândute se identifică defecte minore, se vor înregistra costuri de reparaţie de 2.000 lei, iar dacă se identifică defecte majore, costurile de reparaţie vor fi de 8.000 lei.
Cazul 1: În anul N+1, magazinul XIMENA anunţă necesitatea unei reparaţii în sumă de 900 lei la un cuptor. XINTIA efectuează reparația.
Cazul 2: În anul N+1, magazinul XIMENA anunţă necesitatea unei reparaţii în sumă de 2.000 lei la un cuptor. XINTIA efectuează reparația.
Cazul 3:Până la sfârșitul anului N+3 niciun cuptor electric nu s-a defectat.

Se cere:  Prezentaţi înregistrările contabile pe care le face firma XINTIA în fiecare dintre situațiile de mai sus.

4.INVENTARIEREA. CONTABILITATEA OPERAȚIUNILOR DE REGULARIZARE PRIVIND DIFERENȚELE DE CURS VALUTAR

EXEMPLUL 17: Constatare la inventariere pentru firma ROSE: La data de 18.12.N ROSE achiziționează servicii de transport intracomunitar în valoare de 1.000 euro, curs de schimb valutar la data achiziției 5 lei/euro, factură care nu este achitată la 31.12.N. La data de 31.12.N, cursul de schimb valutar comunicat de BNR este de 5,1 lei/euro. 
Ipoteza 1: Furnizorul NU este persoană juridică română
Ipoteza 2: Ambii parteneri sunt persoane juridice române.

Se cere: Precizați ce înregistrări contabile efectuează firma ROSE la inventariere în ipotezele de mai sus.

EXEMPLUL 18: Constatare la inventariere pentru firma ROSE: La data de 18.12.N ROSE achiziționează servicii de transport intracomunitar în valoare de 1.000 euro, curs de schimb valutar la data achiziției 5 lei/euro, factură care nu este achitată la 31.12.N. La data de 31.12.N, cursul de schimb valutar comunicat de BNR este de 4,9 lei/euro. 
Ipoteza 1: Furnizorul NU este persoană juridică română
Ipoteza 2: Ambii parteneri sunt persoane juridice române.

Se cere: Precizați ce înregistrări contabile efectuează firma ROSE la inventariere în ipotezele de mai sus.

5.INVENTARIEREA. CONTABILITATEA OPERAȚIUNILOR DE REGULARIZARE PRIVIND DELIMITAREA ÎN TIMP A CHELTUIELILOR ȘI VENITURILOR

EXEMPLUL 19: Constatare la inventariere pentru firma ROXI:  Factura de telefon se emite în data de 5 ianuarie N și cuprinde abonamentul lunii ianuarie N = 1.000 lei și convorbirile aferente lunii decembrie N-1 = 600 lei. 

Se cere: Preciazți ce înregistrare contabilă va efectua firma ROXI la inventarierea anului N în ipoteza în care firma este neînregistrată în scop de TVA?


EXEMPLUL 20: Constatare la inventariere pentru firma SARA: La începutul lunii ianuarie N se emite o factură reprezentând chiria lunii decembrie N-1 în sumă de 2.000 lei. 

Se cere: Preciazți ce înregistrare contabilă va efectua firmaSARA la inventarierea anului N în ipoteza în care firma este neînregistrată în scop de TVA?

